Ja mis see lahendus on? Kui kirjastused ükskord saaksid aru, kui tänuväärne on tegelikult arvustuste olemasolu (puhas promotion!), oleks ehk mingit muutust loota. Samuti võiksid päevalehed saada aru, et hästi kirjutatud arvustus võib olla sama huvitav kui ükskõik milline muu arvamusartikkel ning et selliseid võiks suisa iganädalaselt avaldada (iseasi, kui keeruline on selliseid kirjutajaid leida?). Mul ei oleks midagi korralike ülevaadete vastu, kus ei oleks mainitud mitte ainult teose pealkiri ja autor, vaid ka žanriline kuuluvus. Siis ehk jõutaks kunagi ka selleni, et me ei võrdleks enam reisipäevikuid elulugudega ja fantaasiaraamatuid realismile apelleerivate teostega (me ei hakka ju kunagi tõsimeeli võrdlema Mozartit ja lady Gagat, või mis?) ning üritaks pidevalt midagi järeldada kapsaste kohta kartulite põhjal.